《钟山诗次杜于皇韵 其四》
清代·许珌

崩湍坏道郁清秋，七孔桥前水不流。剩有黄花围石椁，绝无青鸟恋朱丘。

经年置户园丁散，垂老司香宫监愁。祇见长生荒苑鹿，月明犹带旧牌游。

作者简介：明末清初福建侯官人，字天玉，号星斋。明崇祯举人，清顺治中任安定知县。工诗，与王士禛交善。有《许铁堂诗钞》、《梁园集》。